[{"text_idx": "#000001", "text": "Disgrifiad o\u2019r llun, Mike Wilde oedd arwr y Seintiau yn erbyn B36 To\u0301rshavn gyda pedair go\u0302l dros y ddau gymal"}, {"text_idx": "#000005", "text": "\"Mi wn i fod 'na dipyn o fynd a dod wedi digwydd - mae 'na reolwr newydd ac ambell i chwaraewr newydd hefyd,\" meddai Harrison."}, {"text_idx": "#000009", "text": "Fe ddaeth cynrychiolydd o'r clwb i Groesoswallt nos Fawrth ddiwethaf i weld y Seintiau'n curo B36 To\u0301rshavn o Ynysoedd Ffaro 4-1, a 6-2 dros y ddau gymal, er mwyn camu ymlaen i'r ail rownd ragbrofol."}, {"text_idx": "#000010", "text": "Dyna oedd y tro cyntaf ers 2010 i'r Seintiau ennill dros ddau gymal yn y gystadleuaeth, a'r tro cyntaf erioed iddyn nhw ennill y ge\u0302m gartref a'r ge\u0302m oddi cartref."}, {"text_idx": "#000013", "text": "\"Ennill wythnos diwethaf oedd moment gorau fy ngyrfa - ac mae hynny'n cynnwys fy nge\u0302m gyntaf fel chwaraewr yn Uwch Gynghrair Lloegr gyda Middlesbrough a churo Lerpwl.\""}, {"text_idx": "#000016", "text": "Mae mwyafrif helaeth carfan Videoton yn chwaraewyr rhyngwladol. Y mwyaf profiadol o'r rheini yw'r amddiffynnwr Roland Juha\u0301sz, sydd wedi ennill 87 cap i Hwngari."}, {"text_idx": "#000017", "text": "\"Yn amlwg mae chwarae yn erbyn Videoton yn mynd i fod yn gwbl wahanol - mae pe\u0302l-droed Hwngari gymaint cryfach na phe\u0302l-droed Ynysoedd Ffaro,\" meddai Harrison."}, {"text_idx": "#000018", "text": "\"Felly mae'n mynd i fod yn anodd iawn. Ond dwi yn credu bod ni'n well rw\u0302an na 'da ni wedi bod yn y gorffennol wrth chwarae timau da yn Ewrop, fel Legia Warsaw (yn 2013)."}, {"text_idx": "#000020", "text": "Mi fydd yr ail gymal yn cael ei chwarae yn Sze\u0301kesfehe\u0301rva\u0301r, un o brif ddinasoedd Hwngari, wythnos i nos Fercher."}]